Earls Court

Earls Court (direkte oversettelse: «jarlesetet») er et område i bydelen Kensington and Chelsea vest i sentrale London.Mayor of London (2008): «Map 5G.1 - Central Activities Zone», London Plan. Greater London Authority. Arkivert fra  originalen den 28. mai 2014 Det ligger mellom South Kensington og Hammersmith, med Old Brompton Road som en hovedveg gjennom området. Earls Court Exhibition Centre var et av de største innendørsarenaer i England og et populært sted for å arrangere konserter fram til det ble stengt i 2014. Det ble stengt for å kunne demonteres og deretter for å gjøre plass til nye boliger.Riley-Smith, Ben (21. november 2012): «Earls Court Exhibition Centre to be demolished and replaced with thousands of new homes», Independant

 Historie 
Navnet kommer fra jarlen av Warwick og Holland, som eide grunnen og hadde en herregård her. Området var tidligere en landbruksområde, dekket med grønne marker og gårdsbruk. Den angelsaksiske thegn (høvding) Edwin holdt herredømmet over området før den normanniske erobringen i 1066. I over 500 år var landet, deler av den gamle herregården Kensington, under herredømmet til familien Vere, jarlene av Oxford, og etterkommerne av Aubrey de Vere, som holdt herregården på vegne av Geoffrey de Montbray, biskop av Coutances, i henhold til Domesday Book av 1086. Ved 1095 hadde eierskapet blitt endret og de Vere administrerte eiendom direkte for kongen. En kirke hadde blitt bygget her ved 1104.Page, William (1909): Victoria County History of England, Middlesex, bind I London, s. 116-117. jarlene holdt deres herregårdshoff der Old Manor Yard er nå, rett ved stasjonen til Londons undergrunnsbane.Thames, Richard (2000): Earl's Court and Brompton Past. London: Historical Publications Earl's Court Farm er synbar på Greenwoods kart over London fra 1827.

Stedet begynte å bli bymessig utbygd med åpninga av Metropolitan District Railway i 1869, og fra 1880-åra og utover vokste dagens bebyggelse fram, med sine store leiegårder for Londons middelklasse. I løpet av 1900-tallet ble mange av leiegårdene omgjort til billige hoteller og herberger, noe som stadig preger Earls Court.

Etter krigen fikk Earls Court et betydelig tilsig av utenlandsstudenter, særlig fra Australia. Earls Court har også lenge vært et boligstrøk som har tiltrukket seg mannlige homoseksuelle.

Earls Court framstår som et noe nedslitt område på vestkanten, med billige puber, hoteller og butikker, og sterkt plaga av biltrafikk. Earls Courts mest ruvende bygg er Earls Court Exhibition Centre, en messe- og utstillingshall fra 1930-tallet, som også har blitt brukt til store konserter. Denne arenaen ble stengt i desember 2014, og siden revet for å gi plass til boligblokker.

 Referanser 

Kategori:Steder i Kensington and Chelsea